आकाश अधिकारी निर्देशित चलचित्र ‘कोहीनुर’ व्यवसायिक हिसाबले सफल भए पनि दर्शकको मायाको अनुभूति गर्न नपाएको भन्दै उनले भनिन्, ‘मैले ‘कहाँ भेटिएला’ पछि चलचित्र ‘कान्छी’बाट बल्ल दर्शकको मायाको अनुभूति गर्दैछु । किनकि यो फिल्मको ‘चरी चट्ट परि भुरूरू’ बोलको गीतलाई धेरै दर्शकहरूले रूचाइदिनुभएको छ । त्यसैले मलाई र मेरो कामलाई दर्शकले कति माया गर्नुभएको छ भन्ने प्रष्ट हुन्छ ।’ अहिले श्रीमान्को सपनालाई सँगै लिएर हिँडेको उनले प्रष्ट पारिन् । पछिल्लो समय विभिन्न सञ्चार माध्यमबाट विवाहको चर्चा भइरकेको प्रसंगमा आफूले जहिल्यै पनि वर्तमान समयलाई मात्रै हेर्ने गरेको प्रतिक्रिया दिइन् । ‘भविष्य कसले देखेको छ र ? त्यही भएर म वर्तमानलाई मात्रै हेर्छु,’ उनले भनिन्, ‘मलाई एक्लै भएको देख्दा नजिकका आफन्त र घरपरिवारबाट विवाहको कुरा नभएको पनि होइन । तर, अहिलेलाई मैले मेरो परिवारलाई पनि कन्भिन्स गरिसकेकी छु ।’
